जब रहने को कुछ नहीं बचा तो वह मायके में पिता परसादीलाल के पास रहने लगी और मूलचंद्र भी साथ रहने लगे। ससुरालियों ने बताया कि ससुराल में भी आदत नहीं छूटी और वह गांव के ही लोगों के साथ रहते हुए बाग की रखवाली करते और शराब पीते। सविता और उसकी मां ने बताया कि मूलचंद्र शुक्रवार की शाम घर से निकले थे और फिर लौट कर नहीं आए। शनिवार शाम पता चला कि फूलबेहटा में उनका शव पड़ा है। उनकी मौत शराब पीने से ही हुई थी, पर ससुराली जनों ने गांव के ही कुछ लोगों पर आरोप लगाया है। पुलिस ने रविवार को दोनों शवों का पोस्टमार्टम कराया। शराब की खातिर रघुनाथ और मूलचंद्र तो चले गए, पर उनका परिवार भटकने को मजबूर हो गया है।